Source: https://www.riigiteataja.ee/akt/106052014002
Timestamp: 2019-05-21 21:42:19+00:00

Document:
Elektrituruseaduse, korrakaitseseaduse muutmise ja rakendamise seaduse ning maagaasiseaduse muutmise seadus – Riigi Teataja
Elektrituruseaduse, korrakaitseseaduse muutmise ja rakendamise seaduse ning maagaasiseaduse muutmise seadus
RT I, 06.05.2014, 2
29.04.2014 otsus nr 416
Vastu võetud 17.04.2014
§ 1. Elektrituruseaduse muutmine
1) paragrahvi 3 täiendatakse punktiga 282 järgmises sõnastuses:
„282) vertikaalselt integreeritud ettevõtja – elektriettevõtja või elektriettevõtjad, kelle üle on ühel või mitmel isikul valitsev mõju ja kus asjaomase elektriettevõtja või -ettevõtjate vähemalt üks ülesanne on elektrienergia edastamine ning teine ülesanne elektrienergia tootmine või müümine;”;
2) paragrahvi 16 lõikes 1 asendatakse sõnad „peab ta raamatupidamise” tekstiosaga „peab ta diskrimineerimise, ristsubsideerimise ja konkurentsi moonutamise vältimiseks raamatupidamise”;
3) paragrahvi 16 täiendatakse lõigetega 41 ja 42 järgmises sõnastuses:
„(41) Käesoleva paragrahvi lõikega 4 ei ole vastuolus, kui põhivõrguettevõtja moodustab ühisettevõtja teises liikmesriigis põhivõrku omava ja põhivõrguettevõtjana tegutseva ettevõtjaga või ettevõtjaga, kes on teises liikmesriigis Euroopa Parlamendi ja nõukogu direktiivi 2009/72/EÜ, mis käsitleb elektrienergia siseturu ühiseeskirju ning millega tunnistatakse kehtetuks direktiiv 2003/54/EÜ (ELT L 211, 14.08.2009, lk 55–93), artikli 13 kohaselt tunnustatud sõltumatu süsteemihaldur või sõltumatu põhivõrguettevõtja sama direktiivi V peatüki tähenduses.
(42) Põhivõrguettevõtja eraldamise korral vertikaalselt integreeritud ettevõtjast ei tohi põhivõrguettevõtja edastada tema käsutuses olevat ärisaladust tootmise või müügiga tegelevale ettevõtjale ning sellise põhivõrguettevõtja töötajad ei tohi eraldamise protsessi käigus asuda tööle tootmise või müügiga tegelevasse ettevõtjasse.”;
4) paragrahvi 18 lõige 5 muudetakse ja sõnastatakse järgmiselt:
„(5) Jaotusvõrguettevõtja käsutuses peavad olema võrgu säilitamiseks ja arendamiseks vajalikud ressursid, sealhulgas tehnilised, füüsilised, rahalised ja inimressursid. See ei takista emaettevõtja õigust teostada tütarettevõtja üle majanduslikku ja juhtimisalast järelevalvet, mis hõlmab eelkõige õigust kiita heaks jaotusvõrguettevõtja iga-aastane rahastamiskava ning määrata tütarettevõtja võlgade ülempiir. Emaettevõtja ei tohi sekkuda tütarettevõtja igapäevasesse majandustegevusse ega võrgu ehitamise või uuendamisega seotud otsustesse, mis ei ületa heakskiidetud rahastamiskava.”;
5) paragrahvi 181 lõige 1 muudetakse ja sõnastatakse järgmiselt:
„(1) Põhivõrguettevõtja üle valitsevat mõju omav isik ei tohi omada valitsevat mõju elektrienergiat või maagaasi tootva või müüva ettevõtja üle ega teostada tema suhtes muid õigusi. Elektrienergiat tootva või müüva ettevõtja üle valitsevat mõju omav isik ei tohi omada valitsevat mõju põhivõrguettevõtja või maagaasi ülekandeteenust osutava ettevõtja üle ega teostada tema suhtes muid õigusi.”;
6) paragrahvi 181 lõige 2 tunnistatakse kehtetuks;
7) paragrahvi 181 lõige 3 muudetakse ja sõnastatakse järgmiselt:
„(3) Isik, kes määrab põhivõrguettevõtja nõukogu, juhatuse või ettevõtjat seadusjärgselt esindava organi liikmeid, ei või omada valitsevat mõju elektrienergiat või maagaasi tootva või müüva ettevõtja üle ega teostada tema suhtes muid õigusi.”;
8) paragrahvi 181 täiendatakse lõikega 31 järgmises sõnastuses:
„(31) Käesoleva paragrahvi lõigetes 1 ja 3 nimetatud muud õigused tähendavad eelkõige hääleõigust, õigust määrata ettevõtja nõukogu või juhatuse või ettevõtjat seadusjärgselt esindava organi liikmeid ning aktsiate või osade enamuse omamist või põhivõrgu hulka kuuluva vara kasutamist või käsutamist.”;
9) paragrahvi 181 lõige 5 muudetakse ja sõnastatakse järgmiselt:
„(5) Kui käesoleva paragrahvi lõigetes 1 ja 3 nimetatud isik on riik, ei tohi põhivõrguettevõtja üle omada valitsevat mõju sama valitsusasutus, kes omab valitsevat mõju elektrienergiat tootva või müüva ettevõtja üle.”;
10) paragrahvi 181 täiendatakse lõikega 6 järgmises sõnastuses:
„(6) Tootmise või müügiga tegelev ettevõtja ei tohi omada valitsevat mõju põhivõrguettevõtja üle selles Euroopa Liidu liikmesriigis, kes kohaldab põhivõrguettevõtja suhtes omandilise eraldamise nõuet tootmise ja müügiga tegelevast ettevõtjast.”;
11) paragrahvi 19 lõikes 4 asendatakse sõna „kontrolli” sõnadega „valitsevat mõju”;
12) paragrahvi 19 täiendatakse lõikega 5 järgmises sõnastuses:
„(5) Elektriettevõtja esitab Konkurentsiametile Euroopa Parlamendi ja nõukogu määruse (EL) nr 256/2014, milles käsitletakse komisjoni teavitamist Euroopa Liidu energeetikataristu investeerimisprojektidest ning millega asendatakse nõukogu määrus (EL, Euratom) nr 617/2010 ja tunnistatakse kehtetuks nõukogu määrus (EÜ) nr 736/96 (ELT L 84, 20.03.2014, lk 61–68), lisa punktis 3 nimetatud investeerimisprojektide andmed.”;
13) paragrahvi 261 täiendatakse lõikega 31 järgmises sõnastuses:
„(31) Kui käesoleva seaduse § 22 lõike 1 punktis 4 nimetatud tegevusluba taotleb kolmandast riigist pärit isiku valitseva mõju all olev põhivõrgu omanik või põhivõrguettevõtja, küsib Konkurentsiamet enne hindamisotsuse vastuvõtmist Euroopa Komisjonilt arvamust selle kohta, kas nimetatud isik vastab käesoleva seaduse §-s 181 sätestatud nõuetele ning kas isiku tunnistamine nõuetele vastavaks ei sea ohtu Euroopa Liidu varustuskindlust.”;
14) paragrahvi 261 täiendatakse lõikega 5 järgmises sõnastuses:
„(5) Kui Konkurentsiamet ei ole käesoleva paragrahvi lõikes 4 nimetatud tähtajaks nõuetekohasuse hindamise otsust teinud, loetakse, et põhivõrguettevõtja vastab käesoleva seaduse §-s 181 sätestatud nõuetele ja § 22 lõike 1 punktis 4 nimetatud tegevusluba on välja antud.”;
15) paragrahvi 421 lõige 2 muudetakse ja sõnastatakse järgmiselt:
„(2) Elektrituru tõhusaks toimimiseks ja konkurentsi soodustamiseks loob süsteemihaldur andmevahetusplatvormi ning haldab seda selliselt, et turuosalisel, kellel selleks on seadusjärgne kohustus ja õigus, on võimalus andmed õigeks ajaks esitada ning andmeid võrdsetel alustel ja õigel ajal saada. Andmete esitamise ja saamise eest lisatasu ei võeta.”;
16) paragrahv 751 muudetakse ja sõnastatakse järgmiselt:
„§ 751. Tarbijale esitatav arve
1) müüja toodetud või tootjalt ostetud elektrienergia tootmiseks kasutatud energiaallikate jaotus müügiperioodile eelnenud aruandeaastal;
4) tarbija õigusi ja vaidluste lahendamise võimalusi käsitlev teave.
(3) Arve esitamise eest lisatasu ei võeta.”;
17) seadust täiendatakse §-ga 813 järgmises sõnastuses:
„§ 813. Energia hulgimüügituru andmekogu
Euroopa Parlamendi ja nõukogu määruse (EL) nr 1227/2011 energia hulgimüügituru terviklikkuse ja läbipaistvuse kohta (ELT L 326, 08.12.2011, lk 1–16) artikli 9 lõikes 2 nimetatud registri pidamise põhimääruse kehtestab majandus- ja kommunikatsiooniminister määrusega.”;
18) paragrahvi 87 lõike 1 punkt 7 muudetakse ja sõnastatakse järgmiselt:
„7) lepingu ja selle alusel osutatavate teenuste tingimuste muutmise ja lepingu ülesütlemise tingimused, sealhulgas lepingu tasuta ülesütlemise tingimused;”;
19) paragrahvi 87 lõiget 1 täiendatakse punktidega 81 ja 82 järgmises sõnastuses:
„81) võrgulepingu või elektrilepingu alusel esitatava arve hilinemise või võrguettevõtjast või elektrimüüjast tuleneval põhjusel ebatäpse arve esitamise ja ettemakse korral andmed selle kohta, kuidas korraldatakse tarbijale raha tagastamine, tasaarveldamine, hüvitise maksmine või muul viisil hüvitamine;
82) lepingu alusel makstava tasu vähemalt kaks erinevat tasumisviisi;”;
20) paragrahvi 90 täiendatakse lõikega 13 järgmises sõnastuses:
„(13) Käesoleva paragrahvi sätteid kohaldatakse ka sel juhul, kui võrguteenust osutatakse ja elektrienergiat müüakse käesoleva seaduse § 15 lõike 6 punkti 1 või 2 kohaselt.”;
21) paragrahvi 94 lõiget 1 täiendatakse punktidega 1010–1013 järgmises sõnastuses:
„1010) jälgib elektrituru läbipaistvuse taset, sealhulgas elektrituru hulgihindade läbipaistvust;
1011) kontrollib, et ei toimuks ristsubsideerimist ülekande-, jaotus- ja müügitegevuse vahel;
1012) kontrollib, et ei esineks lepingulist piiravat tegevust, sealhulgas keeldu osta määratud tarnet mitme müüja käest samal ajal;
1013) kontrollib, et tarbijatele on tagatud kiire juurdepääs nende tarbimisandmetele ilma lisatasu nõudmata;”;
22) paragrahvi 94 täiendatakse lõikega 41 järgmises sõnastuses:
„(41) Konkurentsiamet edastab käesoleva seaduse § 19 lõikes 5 nimetatud teabe Euroopa Parlamendi ja nõukogu määruse (EL) nr 256/2014 artikli 3 kohaselt Euroopa Komisjonile.”;
23) paragrahvi 94 täiendatakse lõikega 51 järgmises sõnastuses:
„(51) Konkurentsiamet koostab, avaldab oma veebilehel ja esitab igal aastal Euroopa Komisjonile, liikmesriikide energeetikasektorit reguleerivatele asutustele ning koostööametile aruande, mis käsitleb Konkurentsiameti ülesannete täitmiseks võetud meetmeid ja saavutatud tulemusi.”;
24) paragrahvi 94 täiendatakse lõikega 7 järgmises sõnastuses:
„(7) Konkurentsiamet võib kehtestada ajutised võrgutasud või tasu arvutamise metoodika olukorras, kus võrgutasu ei ole põhjendatud või ei ole määratud ning võrguettevõtja ei järgi Konkurentsiameti ettekirjutust. Konkurentsiameti poolt kehtestatu kehtib seni, kuni võrguettevõtja kooskõlastab, lähtudes käesoleva seaduse §-st 73, uue võrgutasu. Enam teenitud tulu, mida võrguettevõtja põhjendamata võrgutasu kasutamise ajal teenis, arvestatakse põhjendatud müügitulust maha, võttes arvesse võrguettevõtja jätkusuutlikkust, kas järgmisel või vajaduse korral järgmistel võrgutasude kooskõlastamistel.”;
25) paragrahvi 941 lõike 1 punktid 2 ja 3 muudetakse ning sõnastatakse järgmiselt:
„2) talle on saanud teatavaks, et põhivõrguettevõtja üle valitsevat mõju omava isiku õiguste või mõju kavandatav muudatus võib kaasa tuua käesoleva seaduse §-s 181 sätestatud nõuete rikkumise, või kui tal on alust arvata, et selline rikkumine on juba toimunud;
3) talle on saanud teatavaks asjaolud, mis võimaldavad kolmanda riigi kodanikul või seal asutatud ja registreeritud juriidilisel isikul omandada valitsevat mõju põhivõrguettevõtja üle;”;
26) paragrahvi 941 lõiked 2 ja 3 muudetakse ning sõnastatakse järgmiselt:
„(2) Konkurentsiamet teavitab viivitamata Euroopa Komisjoni asjaoludest, mis võimaldavad kolmandast riigist pärit isikul omandada valitsevat mõju põhivõrguettevõtja üle, ning sellest, et kolmandast riigist pärit isiku valitseva mõju all olev põhivõrgu omanik või põhivõrguettevõtja taotleb käesoleva seaduse § 22 lõike 1 punktis 4 nimetatud tegevusluba.
(3) Kui põhivõrguettevõtja nõuetekohasuse hindamine on algatatud käesoleva paragrahvi lõike 1 punktis 3 nimetatud asjaoludel, nõuab Konkurentsiamet põhivõrguettevõtjalt tõendeid selle kohta, et põhivõrguettevõtja või tema üle valitsevat mõju omava isiku tegevus ei sea ohtu Eesti ega Euroopa Liidu varustuskindlust.”;
27) seadust täiendatakse §-ga 1014 järgmises sõnastuses:
„§ 1014. Energia hulgimüügituru tingimuste rikkumine
28) paragrahvi 106 lõikes 2 asendatakse tekstiosa „§-des 101 ja 103–105” tekstiosaga „§-des 101–1014 ja 103–105”;
29) paragrahvi 1111 lõikes 2 asendatakse tekstiosa „§ 94 lõikes 4” tekstiosaga „§ 93 lõike 6 punktis 25”;
30) seadust täiendatakse §-ga 1113 järgmises sõnastuses:
„§ 1113. Muud rakendussätted
Elektriettevõtjad viivad oma tegevuse käesoleva seaduse § 87 lõike 1 punktis 81 nimetatud nõuetega kooskõlla hiljemalt 2014. aasta 1. novembriks.”.
Korrakaitseseaduse muutmise ja rakendamise seaduse § 14 punkt 1 muudetakse ja sõnastatakse järgmiselt:
„1) paragrahvid 93 ja 94 muudetakse ning sõnastatakse järgmiselt:
„§ 93. Riiklik järelevalve
Konkurentsiamet võib käesolevas seaduses sätestatud riikliku järelevalve teostamiseks kohaldada korrakaitseseaduse §-des 30, 50 ja 51 sätestatud riikliku järelevalve erimeetmeid korrakaitseseaduses sätestatud alusel ja korras.”;”.
§ 3. Maagaasiseaduse muutmine
Maagaasiseaduse § 45 lõigetes 1 ja 2 asendatakse tekstiosa „§-des 41–441” tekstiosaga „§-des 41–442”.
(2) Käesoleva seaduse § 1 punkt 29 jõustub 2014. aasta 1. juulil.
(3) Käesoleva seaduse § 1 punkt 17 jõustub 2015. aasta 1. jaanuaril.

References: § 1
 § 22
 § 22
 § 15
 § 19
 § 22
 § 87
 § 14

§ 3
 § 45
 § 1
 § 1